**Národná rada Slovenskej republiky**

**IX. volebné obdobie**

 Č: KNR-VHZ-2243/2024-8

**407a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 582 z 23. októbra 2024 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporučili Národnej rade Slovenskej republiky **schváliť:**

Ústavnoprávny výbor Národnej rady Slovenskej republiky uznesením č. 221 z 21. októbra 2024

Výbor Národnej rady Slovenskej republiky pre financie a rozpočet uznesením č. 148 z 19. novembra 2024

Výbor Národnej rady Slovenskej republiky pre hospodárske záležitosti uznesením č. 117 z 25. novembra 2024.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

V čl. I bode 1 v § 4 ods. 2 sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“.

Legislatívno-technická úprava spresňujúca používaný pojem *poplatok za externé náklady spojené s emisiami CO2 spôsobenými premávkou* v súlade s čl. 2 ods. 9 a 12 smernice 1999/62/ES.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 1 v § 4 ods. 3 sa slovo „opravy“ nahrádza slovom „prevádzku“.

Legislatívno-technická úprava v súlade s čl. 2 ods. 8 smernice 1999/62/ES, ktorý definuje pojem *poplatok za infraštruktúru*.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 2 v § 4 ods. 4 sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“, slová „za náklady súvisiace“ sa nahrádzajú slovami „vyberaný na účely úhrady nákladov súvisiacich“ a slovo „v priebehu“ sa nahrádza slovom „počas“.

Legislatívno-technická úprava v súlade s čl. 2 ods. 9 a 12 smernice 1999/62/ES, ktoré definujú pojmy *poplatok za externé náklady* a*náklady v dôsledku emisií CO2 spôsobených premávkou,* a ktorá zjednocuje znenie s inými ustanoveniami návrhu zákona (napr. § 4 ods. 3 a 5).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 2 v § 4 ods. 5 sa slová „za náklady súvisiace“ nahrádzajú slovami „vyberaný na účely úhrady nákladov súvisiacich“ a slová „častíc a prekurzorov ozónu a prchavé organické zlúčeniny vznikajúce“ sa nahrádzajú slovami „častíc, prekurzorov ozónu a prchavých organických zlúčenín“.

Legislatívno-technická úprava v súlade s čl. 2 ods. 9 a 10 smernice 1999/62/ES, ktoré definujú pojmy *poplatok za externé náklady* a*náklady v dôsledku znečistenia ovzdušia spôsobeného premávkou*, ako aj zjednotenie s inými ustanoveniami návrhu zákona (napr. § 4 ods. 3 a 4), odstránenie nadbytočnej spojky a gramatická úprava textu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 5 v § 9 ods. 2 písm. c) sa slovo „dokladom“ nahrádza slovami „informačnou dokumentáciou pre zákazníka“.

Legislatívno-technická úprava v súlade s terminológiou používanou v nariadení (EÚ) 2017/2400, kde sa presne vymedzuje informačná dokumentácia pre zákazníka a aké údaje má obsahovať.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 5 v poznámke pod čiarou k odkazu 18b sa slovo „Časť“ nahrádza slovami „Čl. 3 ods. 24 a časť“.

Legislatívno-technická úprava dopĺňa poznámku pod čiarou o konkretizáciu ustanovenia nariadenia (EÚ) 2017/2400, ktoré definuje pojem *informačná dokumentácia pre zákazníka*.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 9 v § 12 ods. 19 sa za slovo „doklad“ vkladá slovo „o úhrade“ a za slovo „infraštruktúru“ sa vkladá čiarka a slová „výške poplatku za externé náklady spojené s emisiami CO2 spôsobenými premávkou“.

Legislatívno-technická úprava dopĺňa absentujúce údaje, ktoré v súlade s čl. 7j smernice 1999/62/ES má obsahovať potvrdenie o úhrade vyberaného mýta.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 12 v § 23 ods. 2 sa za slová „v súvislosti s“ vkladajú slová „poplatkom za externé náklady spojené s emisiami CO2 spôsobenými premávkoua“ a slová „kategóriách vozidiel s povinnosťou úhrady tohto poplatku a jeho výške“ sa nahrádzajú slovami „kategórii vozidla s povinnosťou úhrady tohto poplatku a jeho výške a emisnej triede vozidla“.

Legislatívno-technická úprava dopĺňa absentujúce údaje, o ktorých v súlade s čl. 7h ods. 3 smernice 1999/62/ES má členský štát informovať Európsku komisiu a zjednocuje znenie s inými ustanoveniami návrhu zákona (napr. čl. II bod 1, čl. IV body 2 a 3).

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I v bode 12 v § 23 ods. 3 sa slová „Podstatne zmenený mýtny režim“ nahrádzajú slovami „Podstatná zmena mýtneho režimu“.

Gramatická úprava.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. II bode 1 v § 12 ods. 6 písm. d) a f) sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“.

Legislatívno-technická úprava spresňujúca používaný pojem *poplatok za externé náklady spojené s emisiami CO2 spôsobenými premávkou* v súlade s čl. 2 ods. 9 a 12 smernice 1999/62/ES.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. II v bode 3 sa slová „Príloha vrátane nadpisu znie: **„**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE“ sa nahrádzajú slovami „Zákon sa dopĺňa prílohou, ktorá vrátane nadpisu znie:

„Príloha k zákonu č. 639/2004 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE“.“.

Platný stav neobsahuje žiadnu prílohu, preto je nutné opraviť text tak, aby bolo zrejmé, že sa vkladá nová príloha.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. IV v bode 2 v § 5 ods. 3 sa slová „dokladu vozidla“ nahrádzajú slovom „dokladu“.

Legislatívna skratka „doklad“ pre osvedčenie o evidencii časť I a osvedčenie o evidencii časť II je ustanovená v platnom § 2 ods. 2 písm. b), preto je potrebné ju v nasledujúcich ustanoveniach dodržať.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. IV v bode 2 v § 5 ods. 4 sa slová „v doklade vozidla“ nahrádzajú slovami „v doklade“ dvakrát.

Legislatívna skratka „doklad“ pre osvedčenie o evidencii časť I a osvedčenie o evidencii časť II je ustanovená v platnom § 2 ods. 2 písm. b), preto je potrebné ju v nasledujúcich ustanoveniach dodržať.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 13 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)** **s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 137 z 26. novembra 2024.

Týmto uznesením výbor zároveň poveril spoločného spravodajcu **Justína Sedláka** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 26. novembra 2024

**Róbert P u c i, v.r.**

predseda Výboru NR SR

pre hospodárske záležitosti